31 نچی اکتوبر – 10 نچی عقرب
31 نچی اکتوبر 1661 نچی ییل عثمانلی نینگ صدر اعظم لریدن کوپری لیک مِحمد پاشا ایدیرنه ولایتیده وفات ایتگن. اوزی نینگ اصلیتی البانیالیک بولگن اوشبو دولت آدمی، عثمانلی دولتی قیین چلیک چیکیب تورگن پیتده سلطان 4 نچی مِحمد دوریده کتته صلاحیت بیلن وظیفه گه کیلتیریلگن و هرج مرج نی برطرف ایتیش گه موفق بولگن دیر.
بو کیشی ویندیک لیکلر تامانیدن اشغال ایتیلگن لیمنی و بوزجه جزیره سینی نجات بیرگن. عثمانلی گه قرشی غرب بیلن کیلیشگن ایردل نینگ شهزاده سینی مغلوبیت گه اوچره تیب، ایردل نی عثمانلی گه الحاق قیلگن دیر.
31 نچی اکتوبر 1892 نچی ییل اسکاتلند لیک یازووچی آرتور کونن دویل نینگ شرلوک هولمز آتیده گی ماجرا حکایه لری نشر بولیب باشله گن. ایدینبرگ عالی بیلیم یورتی طب فاکولته سیده تحصیل قیله یاتگن چاغیده 20 یاشده حکایه یازیش گه باشله گن اوشبو یازووچی نینگ ایلک اثری "قیزیل وسیه" آتیده گی حکایه دیر. بو حکایه 1887 نچی ییل یازیلگن و مشهور مخفی پولیس شرلوک هولمس نینگ یوزه گه چیقیشی گه باعث بولگن ایلک حکایه دیر. مذکور یازووچی نینگ 56 عدد قیسقه حکایه و رومان ده خیالاتی اوله راق مشهور بولگن شرلوک هولمز، بو دورده دنیاگه مشهور بولیب کیتگن دیر.
مشهور یازووچی دویل 1930 نچی ییل یوراک کسل لیگی باعث وفات ایتگن دیر.
31 نچی اکتوبر 1956 نچی ییل سوئز کانالینی یاپیب، مذکور کانال نینگ تیکشیرووینی غربی شرکتلردن آلینیشی گه عکس العمل کورستگن انگلستان و فرانسه، سینا جزیره سیگه مشترک بیر هجوم اویوشتیرگن. 5 کون بوییچه دوام ایتگن هوائی هجوم نینگ آرتیدن مصرلیک کوچلر مغلوبیت گه اوچره گن و کانال نینگ تیکشیرووینی انگلستان بیلن فرانسه اوز قولیگه آلگن.
اتحاد جماهیر شوروی نینگ مخالفت قیلگن لیگی و امریکا قوشمه ایالتلری نینگ انگلستان بیلن فرانسه نی حمایه قیلمه گن لیگی نتیجه سیده غربی کوچلر منطقه نی ترک ایتیش گه مجبور بولیب قالگن دیر.
مذکور منطقه گه بیرلشگن ملتلر تشکیلاتی نینگ تینچ لیک کوچی نینگ بارگن لیگی بیلن توقنه شوو حادثه سی اوز نهایه سیگه ییتیب بارگن. سوئز بحرانی نینگ آرتیدن مصر اورشده مغلوبیت گه اوچره گن لیگی گه بناً کانال نینگ اوستیگه حاکمیت قورگن و منطقه ده جماهیر شوری نینگ کوچی اثبات بولگن دیر.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
